Diari Oficial de la Generalitat Valenciana


Sumari del DOGV 7556, del 25-06-2015 (2015/5986)

DECRET 99/2015, de 24 de juny, del Consell, pel qual es crea un col·legi d'Educació Infantil i Primària a Bèlgida per desglossament del Col·legi Rural Agrupat Castell de Carbonera d'Otos.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5986


Data del document
:   24-06-2015

Organisme emissor
:   Conselleria d'Educació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Otos
    * centre d'ensenyament

DECRET 99/2015, de 24 de juny, del Consell, pel qual es crea un col·legi d'Educació Infantil i Primària a Bèlgida per desglossament del Col·legi Rural Agrupat Castell de Carbonera d'Otos. [2015/5986]  
L'Orde de 17 de juliol de 2000, de la Conselleria de Cultura i Educació, va constituir el Col·legi Rural Agrupat Castell de Carbonera per integració dels col·legis Mariano Jornet Perales de Bèlgida, Cervantes de Beniatjar i Francisco Cerdá Reig d'Otos.  
L'Associació de Mares i Pares d'Alumnes de l'aulari de Bèlgida, en un escrit de 18 de desembre de 2014, va sol·licitar que el dit aulari deixara de formar part del Col·legi Rural Agrupat Castell de Carbonera.  
L'Ajuntament de Bèlgida, en la sessió plenària de 23 de desembre de 2014, a la vista de l'escrit de l'Associació de Mares i Pares d'Alumnes, va fer seua la proposta i la va traslladar a la Conselleria d'Educació, Cultura i Esport.  
El Consell Escolar del Col·legi Rural Agrupat Castell de Carbonera, en la sessió de 5 de febrer de 2015, va aprovar la separació de l'aulari de Bèlgida per nou vots a favor i set en contra. Per contra, els ajuntaments d'Otos i de Beniatjar, en sengles escrits de 6 de febrer de 2015, i l'equip directiu del CRA manifestaren la seua disconformitat amb la separació del dit aulari.  
El Servici de Planificació Educativa, de la Direcció General de Centres i Personal Docent, de la Conselleria d'Educació, Cultura i Esport, ha proposat la creació d'un nou centre educatiu a Bèlgida per desglossament del Col·legi Rural Agrupat Castell de Carbonera.  
El nou centre educatiu ocuparà les instal·lacions de l'aulari, antiga seu del col·legi Mariano Jornet Perales de Bèlgida.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica. L'article 4 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Consell, establix que estos centres tindran la denominació específica que determine la conselleria competent en educació, després de consultat el consell escolar municipal o, si no n'hi ha, el ple de l'ajuntament corresponent.  
  
De conformitat amb el que establixen l'article 17 de la Llei Orgànica 8/1985, de 3 de juliol, Reguladora del dret a l'educació, i l'article 1 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de juny de 2015,  
  
DECRETE  
  
Article 1. Creació del centre  
Es crea, per desglossament del Col·legi Rural Agrupat Castell de Carbonera, codi 51174047, el centre docent següent:  
Província: València.  
Localitat: Bèlgida.  
Denominació: Col·legi d'Educació Infantil i Primària Mariano Jornet Perales.  
Codi: 26836567.  
Titular: Generalitat.  
Domicili: c/ Ausiàs March, número 8. CP 46421.  
Composició: 1 unitat d'Educació Infantil i 3 d'Educació Primària.  
Capacitat: 25 llocs escolars d'Educació Infantil i 75 d'Educació Primària.  
  
Article 2. Inici d'activitats  
1. El centre nou iniciarà les seues activitats en el curs escolar 2015-2016.  
2. Este centre impartirà el programa plurilingüe d'ensenyament en valencià (PPEV).  
3. Els llocs de treball del centre, en el dit curs, seran els següents:  
1 d'Educació Infantil.  
2 d'Educació Primària.  
1 d'Educació Primària, Idioma Estranger, Anglés.  
4. A l'efecte de l'escolarització, este centre s'adscriu a l'Institut d'Educació Secundària José Segrelles d'Albaida, codi 00482433.  
  
Article 3. Composició del centre desglossat  
1. El Col·legi Rural Agrupat Castell de Carbonera, en el curs escolar 2015-2016, oferirà 2 unitats d'Educació Infantil i 3 d'Educació Primària.  
2. L'aulari d'Otos disposarà d'1 unitat d'Educació Infantil i de 2 d'Educació Primària, i dels llocs de treball següents:  
1 d'Educació Infantil.  
1 d'Educació Primària.  
1 d'Educació Primària, Idioma Estranger, Anglés (itinerant).  
3. L'aulari de Beniatjar tindrà 1 unitat d'Educació Infantil i 1 d'Educació Primària, i els llocs de treball següents:  
1 d'Educació Infantil.  
1 d'Educació Primària.  
  
DISPOSICIONS ADDICIONALS  
  
Primera. Inscripció registral  
El que establix el present decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva al Col·legi Rural Agrupat Castell de Carbonera que, com a conseqüència del desglossament, s'adscriga al centre que es crea per mitjà d'este decret mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
Tercer. Equip directiu  
La Direcció Territorial d'Educació, Cultura i Esport de València nomenarà l'equip directiu del centre de nova creació, de conformitat amb el que establixen l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Consell.  
  
Quarta. Ràtio  
El centre aplicarà l'increment del nombre d'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu en els centres docents no universitaris públics i privats concertats de la Comunitat Valenciana.. Este increment s'aplicarà mentres es donen les circumstàncies previstes en el Reial Decret Llei 14/2012 esmentat.  
  
  
Quinta. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.  
  
DISPOSICIÓ FINAL  
  
Única. Publicació i efectes  
Este decret es publicarà en el Diari Oficial de la Comunitat Valenciana i produirà efectes a l'inici del curs escolar 2015-2016.  
  
València, 24 de juny de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET